CELEX: 62018CN0305
Language: fi
Date: 2018-05-04 00:00:00
Title: Asia C-305/18: Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 4.5.2018 – Associazione ”Verdi Ambiente e Società – Aps Onlus” ym. v. Presidenza del Consiglio dei Ministri ym.

201807130342004012018/C 268/283052018CJC26820180730FI01FIINFO_JUDICIAL20180504222321Asia C-305/18: Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 4.5.2018 – Associazione ”Verdi Ambiente e Società – Aps Onlus” ym. v. Presidenza del Consiglio dei Ministri ym.
 ---documentbreak--- C2682018FI2210120180504FI0028221232Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 4.5.2018 – Associazione ”Verdi Ambiente e Società – Aps Onlus” ym. v. Presidenza del Consiglio dei Ministri ym.
   (Asia C-305/18)2018/C 268/28Oikeudenkäyntikieli: italia
      Ennakkoratkaisua pyytänyt tuomioistuin
   
   Tribunale Amministrativo Regionale per il Lazio
   
      Pääasian asianosaiset
   
   
      Kantajat: Associazione ”Verdi Ambiente e Società – Aps Onlus”, VAS – Aps Onlus ja Associazione di Promozione Sociale ”Movimento Legge Rifiuti Zero per l’Economia Circolare”
   
      Vastaajat: Presidenza del Consiglio dei Ministri, Ministero dell’Ambiente e della Tutela del Territorio e del Mare, Regione Lazio, Regione Toscana ja Regione Lombardia
   
      Ennakkoratkaisukysymykset
   
   
            1)
         
         
            Ovatko direktiivin 2008/98/EY (
                  1
               ) 4 ja 13 artikla yhdessä sen johdanto-osan 6, 8, 28 ja 31 perustelukappaleen kanssa esteenä asetuksen (decreto legge) nro 133/2014, joka on muunnettu laiksi nro 164/2014, 35 §:n 1 momentin kaltaiselle kansalliselle primäärisäännökselle ja siihen liittyvälle, 10.8.2016 annetun pääministerin asetuksen (Decreto del Presidente del Consiglio dei Ministri) nro 133/2014, joka on julkaistu 5.10.2016 Gazzetta Ufficiale della Repubblica Italianan numerossa 233, kaltaiselle täytäntöönpanosäännökselle, kun niissä ainoastaan kyseisen pääministerin asetuksen liitteissä ja taulukoissa esitetyt polttolaitokset katsotaan erittäin merkittävän kansallisen edun mukaisiksi strategisiksi infrastruktuureiksi ja laitoksiksi, jotka toteuttavat yhdyskuntajätteelle ja siihen rinnastettavalle jätteelle tarkoitettua yhtenäistä ja nykyaikaista jätehuoltojärjestelmää sekä takaavat kansallisen omavaraisuuden turvaamisen, kun otetaan huomioon, ettei kansallinen lainsäätäjä ole vastaavasti tunnustanut samanlaista asemaa jätteiden kierrätykseen ja uudelleenkäyttöön tarkoitetuille jätteenkäsittelylaitoksille, vaikka kyseiset kaksi käyttötapaa ovat edellä mainitussa direktiivissä tarkoitetussa jätehierarkiassa etusijalla?
            Jos edelliseen kysymykseen vastataan kieltävästi, ovatko direktiivin 2008/98/EY 4 ja 13 artikla esteenä asetuksen (decreto legge) nro 133/2014, joka on muunnettu laiksi nro 164/2014, 35 §:n 1 momentin kaltaiselle kansalliselle primäärisäännökselle ja siihen liittyvälle, 10.8.2016 annetun pääministerin asetuksen (Decreto del Presidente del Consiglio dei Ministri) nro 133/2014, joka on julkaistu 5.10.2016 Gazzetta Ufficiale della Repubblica Italianan numerossa 233, kaltaiselle täytäntöönpanosäännökselle, kun yhdyskuntajätteen polttolaitokset katsotaan niissä erittäin merkittävän kansallisen edun mukaisiksi strategisiksi infrastruktuureiksi ja laitoksiksi, alaa koskevien unionin sääntöjen täytäntöönpanon laiminlyöntiä koskevien uusien rikkomismenettelyjen aloittamisen ehkäisemiseksi ja jätteen kaatopaikoille sijoittamisen rajoittamiseksi?
         
      
            2)
         
         
            Ovatko direktiivin 2001/42/EY (
                  2
               ) 2, 3, 4, 6, 7, 8, 9, 10, 11 ja 12 artikla, myös yhdessä luettuina, esteenä asetuksen (decreto legge) nro 133/2014, joka on muunnettu laiksi nro 164/2014, 35 §:n 1 momentin kaltaisen kansallisen primäärisäännöksen ja siihen liittyvän, 10.8.2016 annetun pääministerin asetuksen (Decreto del Presidente del Consiglio dei Ministri) nro 133/2014, joka on julkaistu 5.10.2016 Gazzetta Ufficiale della Repubblica Italianan numerossa 233, kaltaisen täytäntöönpanosäännöksen soveltamiselle, kun siinä säädetään, että pääministeri voi asetuksellaan määrittää uudelleen olemassa olevien polttolaitosten kapasiteetin aiempaa korkeammaksi ja määrittää määritetyn jäljelle jäävän tarpeen kattamiseksi toteutettavien energiaa tuottavien yhdyskuntajätteen ja siihen rinnastettavan jätteen polttolaitosten lukumäärän, kapasiteetin ja alueellisen sijoittumisen, joita määritettäessä on pyritty asteittain parantamaan eri alueiden välistä sosioekonomista tasapainoa ja noudattamaan jätteen erilliskeräyksen ja kierrätyksen tavoitteita, ilman, että kyseisessä kansallisessa sääntelyssä säädettäisiin, että kyseisen pääministerin asetuksesta ilmenevän suunnitelman laatimisvaiheessa sovellettaisiin edellä mainitussa direktiivissä 2001/42/EY tarkoitettua strategista ympäristöarviointia koskevaa sääntelyä?
         
      (
         1
      )	Jätteistä ja tiettyjen direktiivien kumoamisesta 19.11.2008 annettu Euroopan parlamentin ja neuvoston direktiivi 2008/98/EY (EUVL 2008, L 312, s. 3).
   (
         2
      )	Tiettyjen suunnitelmien ja ohjelmien ympäristövaikutusten arvioinnista 27.6.2001 annettu Euroopan parlamentin ja neuvoston direktiivi 2001/42/EY (EYVL 2001, L 197, s. 30).